10. decembris

10. decembris ir gada 344. diena pēc Gregora kalendāra (345. garajā gadā). Līdz gada beigām ir atlikusi 21 diena.

Vārda dienas 
Guna, Judīte

Notikumi 
 1817. gads — Misisipi iestājās ASV kā 20. štats.
 1825. gads — sākās Argentīnas—Brazīlijas karš.
 1898. gads — Spānijas—ASV karš: starp Spāniju un ASV noslēgts Parīzes Miera līgums, kas izbeidza konfliktu; ASV ieguva kontroli pār Kubu, Filipīnām, Puertoriko un Guamu.
 1901. gads — Stokholmā, Zviedrijā notika pirmā Nobela prēmijas pasniegšanas ceremonija.
 1930. gads — izveidots Jamalas rajons.
 1932. gads — Taizeme pieņēma konstitūciju un kļuva par konstitucionālo monarhiju.
 1936. gads — Apvienotās Karalistes karalis Eduards VIII atteicās no troņa.
 1948. gads — ANO Ģenerālā Asambleja pieņēma Vispārējo cilvēktiesību deklarāciju.
 1983. gads — Argentīnā atjaunota demokrātija pēc militāras pārvaldes.
 1997. gads — Kazahstānas galvaspilsēta pārcelta no Almati uz Astanu.
 2005. gads — atklāts pundurplanētas Erīdas vienīgais pavadonis Disnomija.
 2020. gads — Izraēla un Maroka normalizēja diplomātiskās attiecības; vienlaikus ASV atkārtoti apstiprināja Marokas suverenitātes atzīšanu pār Rietumsahāru, un paziņoja par plāniem tur būvēt konsulātu.

Dzimuši 
 1804. gads — Kārlis Gustavs Jēkabs Jakobi (Carl Gustav Jacob Jacobie), vācu matemātiķis (miris 1851. gadā)
 1815. gads — Ada Lavleisa (Ada Lovelace), angļu matemātiķe (mirusi 1852. gadā)
 1821. gads (j.s., pēc v.s. ) — Nikolajs Ņekrasovs (Николай Некрасов), krievu dzejnieks un publicists (miris 1877. gadā)
 1822. gads — Sezārs Franks (César Franck), franču komponists (miris 1890. gadā)
 1824. gads — Džordžs Makdonalds (George MacDonald), skotu rakstnieks, dzejnieks un mācītājs (miris 1905. gadā)
 1830. gads — Emilija Dikinsone (Emily Elizabeth Dickinson), ASV dzejniece (mirusi 1886. gadā)
 1841. gads — Ferdinands Bisons (Ferdinand Buisson), franču politiķis un izglītības darbinieks (miris 1932. gadā)
 1849. gads — Luijs Glinē (Louis Glineur), beļģu loka šāvējs (miršanas datums nav zināms)
 1869. gads — Fransisko Enrikess de Subirija (Francisco Henríquez de Zubiría), kolumbiešu izcelsmes franču virves vilcējs (miris 1933. gadā)
 1870. gads — Ādolfs Loss (Adolf Loos), austriešu arhitekts (miris 1933. gadā)
 1878. gads:
 Enriko Brusoni (Enrico Brusoni), itāļu riteņbraucējs (miris 1949. gadā)
 Alvins Krencleins (Alvin Kraenzlein), amerikāņu vieglatlēts (miris 1928. gadā)
 1882. gads:
 Edmunds Minehens (Edmund Minahan), amerikāņu vieglatlēts un beisbolists (miris 1958. gadā)
 Oto Neirats (Otto Neurath), austriešu filozofs (miris 1945. gadā)
 1883. gads (j.s., pēc v.s. ) — Andrejs Višinskis (Андрей Вышинский), padomju jurists un diplomāts (miris 1954. gadā)
 1891. gads — Harolds Aleksanders (Harold Alexander), britu feldmaršals (miris 1969. gadā)
 1891. gads — Nellija Zaksa (Nelly Sachs), vācu rakstniece (mirusi 1970. gadā)
 1904. gads — Antonīns Novotnijs (Antonín Novotný), Čehoslovākijas prezidents (miris 1975. gadā)
 1908. gads — Olivjē Mesiāns (Olivier Messiaen), franču komponists, ērģelnieks (miris 1992. gadā)
 1930. gads — Andrievs Ezergailis, latviešu izcelsmes ASV vēsturnieks (miris 2022. gadā)
 1933. gads — Jānis Stradiņš, latviešu ķīmiķis, zinātnes vēsturnieks (miris 2019. gadā)
 1944. gads — Andris Bērziņš, latviešu politiķis un baņķieris
 1957. gads — Maikls Klārks Dankans (Michael Clarke Duncan), amerikāņu aktieris (miris 2012. gadā)
 1960. gads — Kenets Brana (Kenneth Branagh), Ziemeļīrijas aktieris un kinorežisors
 1969. gads — Robs Bleiks (Rob Blake), Kanādas hokejists
 1972. gads — Braiens Molko (Brian Molko), Beļģijā dzimis britu mūziķis
 1977. gads — Andrea Henkele (Andrea Henkel), vācu biatloniste
 1984. gads — Zane Eglīte, latviešu basketboliste
 1991. gads — Dāvids Komacs (David Komatz), austriešu biatlonists

Miruši 
 1198. gads — Ibn Rušds (ابن رشد), arābu filozofs un zinātnieks (dzimis 1126. gadā)
 1850. gads — Juzefs Bems (Józef Zachariasz Bem), poļu politiķis un militārais darbinieks (dzimis 1794. gadā)
 1896. gads — Alfrēds Nobels (Alfred Nobel), zviedru ķīmiķis un inženieris (dzimis 1833. gadā)
 1928. gads — Čārlzs Renī Makintošs (Charles Rennie Mackintosh), skotu arhitekts (dzimis 1868. gadā) 
 1936. gads — Luidži Pirandello (Luigi Pirandello), itāliešu rakstnieks (dzimis 1867. gadā)
 1987. gads — Jaša Heifecs (Jascha Heifetz), Lietuvā dzimis ebreju izcelsmes vijolnieks (dzimis 1901. gadā)
 2006. gads — Augusto Pinočets (Augusto Pinochet), Čīles diktators, ģenerālis (dzimis 1915. gadā)

Svētku un piemiņas dienas 
 Starptautiskā cilvēktiesību diena

Decembris